\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Č. p.: PPZ-MPS1-2022/056145-013

**VÝZVA NA PREDLOŽENIE PONUKY**

(zadávanie zákazky s nízkou hodnotou

podľa ustanovenia §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov)

# Názov, adresa a kontaktné miesto verejného obstarávateľa

**Názov:** Ministerstvo vnútra Slovenskej republiky, Úrad medzinárodnej policajnej spolupráce Prezídia Policajného zboru

**Adresa:** Pribinova 2, 812 72 Bratislava

**Krajina**: Slovenská republika

**Internetová adresa organizácie (URL):** <http://www.minv.sk/>

**Kontaktná osoba:** Martin Figľuš

**Telefón:** 0961056424

**E-mail:** martin.figlus@minv.sk

**URL zverejnenej zákazky:** https://josephine.proebiz.com/sk/tender/32795/summary

# Opis

**Názov zákazky:**

Zabezpečenie hotelových ubytovacích služieb, reštauračných služieb a podávania jedál, občerstvenia, služieb na organizovanie podujatí a konferencií v hoteloch

**Druh zákazky:**

Služba podľa §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Spoločný slovník obstarávania (CPV):**

CPV 55110000-4 - Hotelové ubytovacie služby

CPV 55300000-3 - Reštauračné služby a podávanie jedál

CPV 55120000-7 - Služby na organizovanie stretnutí a konferencií v hoteloch

**Rozdelenie predmetu zákazky:**

Predmet zákazky je rozdelený na 2 časti (dve samostatné podujatia), z ktorých každá časť (podujatie) bude predmetom samostatného vyhodnotenia a samostatnej objednávky

**Miesto poskytovania služieb:**

Vysoké Tatry, lokalita Štrbské Pleso alebo Starý Smokovec, alebo Nový Smokovec, alebo Stará Lesná

**Termín splnenia zákazky:**

Podujatie č. 1 – stretnutie expertov v oblasti výmeny skúseností s odhaľovaním, objasňovaním a vyšetrovaním prípadov sexuálneho zneužívania detí online v termíne 07.-09.11.2022

Podujatie č. 2 – stretnutie riaditeľov úradov pre medzinárodnú policajnú spoluprácu v termíne 22.-24.11.2022

**Opis predmetu zákazky:**

V súvislosti s organizáciou prijatia zahraničných delegátov v rámci predsedníctva Slovenskej republiky v zoskupení krajín Vyšehradskej skupiny (V4) v oblasti výmeny skúseností s odhaľovaním, objasňovaním a vyšetrovaním prípadov sexuálneho zneužívania detí online, a tiež v oblasti medzinárodnej policajnej spolupráce v období mesiaca november 2022 potrebuje Ministerstvo vnútra SR, Prezídium Policajného zboru, Úrad medzinárodnej policajnej spolupráce zabezpečiť  ubytovanie delegátov, občerstvenie počas rokovania, podávanie stravy v čase obedov, slávnostnej večere, konferenčných priestorov s technikou, v jednotlivých položkách uvedených v tabuľke nasledovne:

**Podujatie č. 1/**

|  |  |  |  |  |  |  |
| --- | --- | --- | --- | --- | --- | --- |
| **P.č.** | **Názov služby** | **Predpokladané množstvo** | **Cena bez DPH v Eur** | **Sadzba DPH v %** | **Suma DPH v Eur** | **Cena spolu s DPH v Eur** |
|  1. | ubytovanie vrátane miestneho poplatku a raňajok v dvojposteľových izbách (nie apartmán) rovnakého typu pre každú osobu minimálne na úrovni štandard | ***množstvo:*** pre 10 osôb na dve noci***termín plnenia:*** 07.-09.11.2022***miesto plnenia:*** Vysoké Tatry, lokalita Štrbské Pleso alebo Nový Smokovec, alebo Starý Smokovec, alebo Stará Lesná |   |  |  |  |
| 2. | občerstvenie počas rokovania vždy 1 krát za deň  | ***množstvo:*** pre 10 osôb***termín plnenia:*** 08.11.2022 a 09.11.2022***zloženie menu:*** počas rokovania na stole v konferenčnej miestnosti – káva, voda, sladká alebo slaná mini pochutina***miesto plnenia:***v mieste ubytovacieho zariadenia (konferenčná miestnosť) |  |  |  |  |
| 3. | pracovný obed podávaný oddelene od ostatných hostí reštaurácie (samostatný salónik) | ***množstvo:*** pre 10 osôb***termín plnenia:*** 08.11.2022 a 09.11.2022***zloženie menu:*** polievka, hlavné jedlo, dezert, nealkoholický nápoj, káva***miesto plnenia:***v mieste ubytovacieho zariadenia (hotelová reštaurácia) |  |  |  |  |
| 4. | pracovná večera podávaná oddelene od ostatných hostí reštaurácie (samostatný salónik)  | ***množstvo:*** pre 10 osôb***termín plnenia:*** 07.11.2022***zloženie menu:*** predjedlo, hlavné jedlo, nealkoholický nápoj, káva***miesto plnenia:***v mieste ubytovacieho zariadenia (hotelová reštaurácia) |  |  |  |  |
| 5. | slávnostná večera podávaná oddelene od ostatných hostí reštaurácie (samostatný salónik)  | ***množstvo:*** pre 10 osôb***termín plnenia:*** 08.11.2022***zloženie menu:*** prípitok, predjedlo, hlavné jedlo, dezert, nealkoholický nápoj, káva***miesto plnenia:***v mieste ubytovacieho zariadenia (hotelová reštaurácia) |  |  |  |  |
| 6. | prenájom konferenčnej miestnosti so základným technickým vybavením (dataprojektor, plátno, wifi pripojenie) | ***množstvo:*** pre 10 osôb***termín plnenia:*** 08.11.2022 na celý deň, 09.11.2022 na pol deň (dopoludnia)***miesto plnenia:***v mieste ubytovacieho zariadenia |  |  |  |  |

**Podujatie č. 2/**

|  |  |  |  |  |  |  |
| --- | --- | --- | --- | --- | --- | --- |
| **P.č.** | **Názov služby** | **Predpokladané množstvo** | **Cena bez DPH v Eur** | **Sadzba DPH v %** | **Suma DPH v Eur** | **Cena spolu s DPH v Eur** |
|  1. | ubytovanie vrátane miestneho poplatku a raňajok v dvojposteľových izbách (nie apartmán) rovnakého typu pre každú osobu minimálne na úrovni štandard | ***množstvo:*** pre 11 osôb na dve noci***termín plnenia:*** 22.-24.11.2022***miesto plnenia:*** Vysoké Tatry, lokalita Štrbské Pleso alebo Nový Smokovec, alebo Starý Smokovec, alebo Stará Lesná |   |  |  |  |
| 2. | občerstvenie počas rokovania vždy 1 krát za deň  | ***množstvo:*** pre 11 osôb***termín plnenia:*** 23.11.2022 a 24.11.2022***zloženie menu:*** počas rokovania na stole v konferenčnej miestnosti – káva, voda, sladká alebo slaná mini pochutina***miesto plnenia:***v mieste ubytovacieho zariadenia (konferenčná miestnosť) |  |  |  |  |
| 3. | pracovný obed podávaný oddelene od ostatných hostí reštaurácie (samostatný salónik) | ***množstvo:*** pre 11 osôb***termín plnenia:*** 23.11.2022 a 24.11.2022***zloženie menu:*** polievka, hlavné jedlo, dezert, nealkoholický nápoj, káva***miesto plnenia:***v mieste ubytovacieho zariadenia (hotelová reštaurácia) |  |  |  |  |
| 4. | pracovná večera podávaná oddelene od ostatných hostí reštaurácie (samostatný salónik)  | ***množstvo:***pre 11 osôb***termín plnenia:*** 22.11.2022***zloženie menu:*** predjedlo, hlavné jedlo, nealkoholický nápoj, káva***miesto plnenia:***v mieste ubytovacieho zariadenia (hotelová reštaurácia) |  |  |  |  |
| 5. | slávnostná večera podávaná oddelene od ostatných hostí reštaurácie (samostatný salónik)  | ***množstvo:*** pre 11 osôb***termín plnenia:*** 23.11.2022***zloženie menu:*** prípitok, predjedlo, hlavné jedlo, dezert, nealkoholický nápoj, káva***miesto plnenia:***v mieste ubytovacieho zariadenia (hotelová reštaurácia) |  |  |  |  |
| 6. | prenájom konferenčnej miestnosti so základným technickým vybavením (dataprojektor, plátno, wifi pripojenie) | ***množstvo:*** pre 11 osôb***termín plnenia:*** 23.11.2022 na celý deň, 09.11.2022 na pol dňa (dopoludnia)***miesto plnenia:***v mieste ubytovacieho zariadenia  |  |  |  |  |

Ak uchádzač nie je platiteľom DPH, je povinný na túto skutočnosť v ponuke upozorniť.

Verejný obstarávateľ neumožňuje predložiť variantné riešenie vo vzťahu k požiadavke na predmet zákazky. Ak súčasťou ponuky bude aj variantné riešenie, nebude takéto riešenie zaradené do vyhodnotenia a bude sa naň hľadieť akoby nebolo predložené.

# Predpokladaná hodnota zákazky:

Predpokladaná hodnota zákazky na jednotlivé služby pre podujatie č. 1, ktoré sa bude konať v termíne 07.-09.11.2022 je nasledovná:

* na 2x ubytovanie pre 10 osôb je predpokladaná hodnota vo výške 2029,77 Eur bez DPH,
* na 2x pracovný obed pre 10 osôb je predpokladaná hodnota vo výške 373,33 Eur bez DPH,
* na 1x pracovnú večeru pre 10 osôb je predpokladaná hodnota vo výške 163,33 Eur bez DPH,
* na 1x slávnostnú večeru pre 10 osôb je predpokladaná hodnota vo výške 375,- Eur bez DPH,
* na 2x občerstvenie pre 10 osôb je predpokladaná hodnota vo výške 200,- Eur bez DPH,
* na prenájom konferenčnej miestnosti so základnou technikou je predpokladaná hodnota vo výške 672,22 Eur bez DPH

Predpokladaná hodnota zákazky na všetky služby pre podujatie č. 1 predstavuje sumu spolu maximálne vo výške **3813,65 Eur bez DPH.**

Predpokladaná hodnota zákazky na jednotlivé služby pre podujatie č. 2, ktoré sa bude konať v termíne 22.-24.11.2022 je nasledovná:

* na 2x ubytovanie pre 11 osôb je predpokladaná hodnota vo výške 2290,96 Eur bez DPH,
* na 2x pracovný obed pre 11 osôb je predpokladaná hodnota vo výške 410,66 Eur bez DPH,
* na 1x pracovnú večeru pre 11 osôb je predpokladaná hodnota vo výške 179,66 Eur bez DPH,
* na 1x slávnostnú večeru pre 11 osôb je predpokladaná hodnota vo výške 412,50 Eur bez DPH,
* na 2x občerstvenie pre 11 osôb je predpokladaná hodnota vo výške 220,- Eur bez DPH,
* na prenájom konferenčnej miestnosti s technikou je predpokladaná hodnota vo výške 613,54 Eur bez DPH,

Predpokladaná hodnota zákazky na všetky služby pre podujatie č. 2 predstavuje sumu spolu maximálne vo výške **4127,32 Eur bez DPH.**

Predpokladaná hodnota zákazky na ubytovanie a zabezpečenie konferenčných služieb v hoteloch bola určená na základe aritmetického priemeru cien zistených informatívnym prieskumom z doručených nezáväzných ponúk oslovených uchádzačov v lokalite Vysoké Tatry.

Predpokladaná hodnota zákazky na stravovacie služby bola určená porovnaním reálnych cien za ponúkané stravovacie služby v hoteloch v danej lokalite s prihliadnutím na dodržanie stravných limitov v zmysle článku 10 nariadenia MV SR č. 9/2022 o zahraničných cestách a prijatiach zahraničných delegácií.

Zákazka bude zabezpečovaná z finančných prostriedkov štátneho rozpočtu, verejný obstarávateľ neposkytuje zálohové platby ani platby vopred.

# Komunikácia:

Verejný obstarávateľ bude pri komunikácií s uchádzačom resp. záujemcami postupovať v zmysle §20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému <https://josephine.probiz.com> v položke „Knižnica manuálov a odkazov“.)

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému <https://josephine.proebiz.com> v položke „Knižnica manuálov a odkazov“).

# Lehota na predkladanie ponúk:

Ponuky musia byť doručené do konca lehoty na predkladanie ponúk, ktorý je uvedený v elektronickom prostriedku JOSEPHINE v časti zodpovedajúcej tejto zákazke.

# Predkladanie ponúk:

Elektronickú ponuku uchádzači vložia vyplnením ponukového formulára a vložení požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/sk/tender/32795/summary>.

# Vysvetľovanie výzvy:

1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.
2. Verejný obstarávateľ si vyhradzuje právo predĺžiť lehotu na predkladanie ponúk.

# Podmienky účasti:

1. uchádzač musí byť oprávnený dodávať tovar, poskytovať službu alebo uskutočňovať stavebné práce podľa § 32 ods. 1 písm. e) zákona o verejnom obstarávaní, doklad o oprávnení dodávať tovar, uskutočňovať stavebné práce a lebo poskytovať službu, ktorý zodpovedá predmetu zákazky, uchádzač nepredkladá nakoľko verejný obstarávateľ má prístup k informačným systémom verejnej správy,
2. uchádzač nesmie mať uložený zákaz účasti vo verejnom obstarávaní potvrdený konečným rozhodnutím podľa § 32 ods. 1 písm. f) zákona o verejnom obstarávaní, uvedenú podmienku účasti uchádzač vo svojej ponuke preukazuje čestným vyhlásením,
3. uchádzač v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov udelí súhlas pre Ministerstvo vnútra Slovenskej republiky ako verejného obstarávateľa so spracovaním svojich osobných údajov na predpísanom tlačive, ktoré je súčasťou výzvy

# Kritériá vyhodnotenia ponúk:

Z hľadiska potreby dodržania vysokej protokolárnej úrovne celého prijatia vrátane zabezpečenia ubytovania, reštauračných služieb a podávania jedál, občerstvenia a služieb na organizovanie stretnutí a konferencií v hoteloch ku každému podujatiu samostatne sa navrhujú tieto hlavné kritériá:

**Kritérium č. 1:**

* celková konečná cena za poskytnuté služby (ubytovanie vrátane miestneho poplatku a raňajok, podávanie jedál – obedy a večere, občerstvenie, konferenčná miestnosť) vyjadrená v EUR s DPH
* váhovosť **-** 50 bodov (maximálny počet)

Verejný obstarávateľ pridelí maximálny počet 50 bodov ponuke uchádzača s najnižšou navrhovanou celkovou konečnou cenou za všetky požadované služby (ubytovanie vrátane miestneho poplatku a raňajok, podávanie jedál – obedy a večere, občerstvenie, konferenčná miestnosť) a pri ostatných ponukách počet bodov určí úmerou, t. j. počet bodov vyjadrí ako podiel najnižšej celkovej konečnej ceny požadovaných služieb a navrhovanej celkovej konečnej ceny požadovaných služieb príslušnej vyhodnocovanej ponuky, ktorú prenásobí maximálnym počtom 50 bodov pre uvedené kritérium.

Všetky ceny uvedené v ponuke uchádzača podľa návrhu na plnenie kritérií na vyhodnotenie ponúk musia byť zaokrúhlené na dve desatinné miesta.

**Kritérium č. 2:**

* kvalita poskytovaných služieb vyjadrená podľa stupňa - vysoká – nízka
* váhovosť – úroveň vysoká 40 bodov (maximálny počet)
* váhovosť – úroveň nízka 5 bodov (maximálny počet)

Verejný obstarávateľ pridelí maximálny počet 40 bodov ponuke uchádzača, ktorého kvalita poskytovaných služieb je vyjadrená stupňom „vysoká“ a maximálny počet 5 bodov ponuke uchádzača, ktorého kvalita poskytovaných služieb je vyjadrená stupňom „nízka“.

Stupeň kvality poskytovaných služieb určí verejný obstarávateľ, na základe osobnej návštevy hodnoteného uchádzača, pri ktorej sú hodnotené najmä tieto položky:

 - technická vybavenosť hotela,

 - technická vybavenosť konferenčných priestorov (vyžaduje sa samostatná miestnosť so

 základným technickým vybavením - dataprojektor, plátno, wifi pripojenie),

 - typ izby (pre každú ubytovanú osobu sa vyžaduje samostatná dvojlôžková izba na úrovni štandard,

 nie apartmán),

 - reštauračné priestory (pri podávaní jedál sa pre delegáciu vyžaduje samostatná miestnosť oddelená

 od ostatných hostí reštaurácie – salónik),

 - vystupovanie obslužného personálu, jazykové schopnosti personálu (vyžaduje sa plynulá

 komunikácia v anglickom jazyku),

 - kapacita a dostupnosť parkovacích miest hotela (vyžaduje sa minimálne 5 parkovacích miest pre

 osobné motorové vozidlá)

 - čistota všetkých priestorov hotela.

Verejný obstarávateľ o určení stupňa kvality hodnotených položiek spracuje záznam, ktorý bude tvoriť súčasť zápisu o vyhodnotení ponúk.

**Kritérium č. 3:**

* trieda hotela vyjadrená počtom hviezdičiek
* váhovosť - 5 bodov (maximálny počet) trieda hotela so 4 hviezdičkami
* váhovosť – 10 bodov (maximálny počet) trieda hotela s 5 hviezdičkami

Verejný obstarávateľ pridelí maximálny počet 10 bodov ponuke uchádzača, ktorý predloží certifikát (potvrdenie) o triede hotela s 5 hviezdičkami, maximálny počet 5 bodov ponuke uchádzača, ktorý predloží certifikát (potvrdenie) o triede hotela so 4 hviezdičkami.

Na základe výsledku vyhodnotenia ponúk s najvyšším počtom bodov bude určený úspešný uchádzač. Neúspešných uchádzačov bude verejný obstarávateľ o výsledku vyhodnotenia ponúk informovať.

# Použije sa elektronická aukcia:

 Nie

# Vyhodnotenie ponúk

1. Verejný obstarávateľ po uplynutí lehoty na predkladanie ponúk vyhodnotí ponuky a uchádzačov bude informovať v systéme JOSEPHINE prostredníctvom záložky „KOMUNIKÁCIA“.
2. Verejný obstarávateľ má počas hodnotenia možnosť požiadať uchádzača o vysvetlenie predložených dokladov.
3. Verejný obstarávateľ si vyhradzuje právo zákazku zrušiť, odmietnuť všetky predložené ponuky a v prípade potreby súťaž opakovať.
4. Verejný obstarávateľ vyhodnotí ponuky najprv podľa zvoleného kritériá a následne u uchádzača umiestneného na 1. mieste vyhodnotí splnenie podmienok účasti a požiadaviek na predmet zákazky. V prípade potreby vyhodnotí aj ponuku ďalšieho uchádzača v poradí podľa stanoveného kritériá.

# Podmienky týkajúce sa zmluvy:

Výsledkom verejného obstarávania bude objednávka (na každé podujatie samostatná objednávka) na poskytnutie požadovanej služby predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

# Doplňujúce informácie:

Zákazka sa týka projektu financovaného z fondov Európskej únie: **nie**

Uchádzač je povinný strpieť výkon kontroly/auditu/overovania súvisiaceho s plnením tejto zmluvy a poskytnúť všetku potrebnú súčinnosť pri výkone kontroly/auditu/overovania oprávneným osobám, ktorými sú najmä :

1. poverení zamestnanci Zodpovedného orgánu,
2. poverení zamestnanci Orgánu auditu,
3. poverení zamestnanci Najvyššieho kontrolného úradu Slovenskej republiky,
4. poverení zamestnanci Úradu pre verejné obstarávanie,
5. riadne splnomocnení zástupcovia Európskej komisie, Európskeho úradu na boj proti podvodov a Európskeho dvora audítorov,

osoby prizvané kontrolnými orgánmi uvedenými v písm. a) až e) tohto bodu v súlade s príslušnými právnymi predpismi SR a ES.

V prípade, že v dôsledku takto vykonanej kontroly poskytovateľom grantu alebo iným príslušným a oprávneným orgánom dôjde k uznaniu časti alebo celého plnenia predmetu zákazky ako neoprávnený výdavok, tzn. výdavok, ktorý nezodpovedá cenám bežným na trhu v čase ich vzniku a v mieste ich vzniku, a ak k tomuto dôjde v dôsledku zavinenia predávajúceho, bude ho znášať predávajúci.)

# Ochrana osobných údajov:

Súčasťou ponuky uchádzača musí byť v zmysle § 14 zákona č. 18/2018 Z.z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov (tlačivo na súhlas je v prílohe tejto výzvy) a vyhlásenie, že v súlade s § 32 ods. 1 písm. f) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V Bratislave dňa 14.10.2022

 JUDr. Lucia Szlobodová, v. r.

 riaditeľka úradu medzinárodnej policajnej spolupráce

 Prezídia Policajného zboru